
Parlamentul României

Camera Deputaţilor
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	3 februarie 2010

	Nr.
	27/646


AVIZ

asupra proiectului de Lege pentru modificarea şi completarea Legii nr.571/2003 privind Codul fiscal
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare, prin adresa nr. PLx 705 din 16 decembrie 2009, cu proiectul de Lege pentru modificarea şi completarea Legii nr.571/2003 privind Codul fiscal. 

Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 2 februarie 2010.

În urma finalizării dezbaterilor, membrii comisiei au hotărât, cu majoritate de voturi (5 voturi împotrivă şi o abţinere), avizarea proiectului de lege cu amendamente, redate în Anexa la prezentul aviz.
PREŞEDINTE,




SECRETAR,


Victor Paul Dobre



Adrian SOLOMON

Întocmit,

Consultant parlamentar Lidia Vlădescu
A N E X A

	Nr. crt.
	Text adoptat de Senat
	Text propus de Comisie

(autorul amendamentului)
	Motivare

	1
	Titlul legii

Lege pentru modificarea şi completarea Legii nr.571/2003 privind Codul fiscal

	„Lege pentru modificarea art.69 din Legea nr.571/2003 privind Codul fiscal”

Autori: d-nii deputaţi Victor Paul Dobre, Ioan Cindrea, Adrian Solomon 

	Pentru respectarea normelor de tehnică legislativă.


	2
	Articol unic. – Legea nr.571/2003 privind Codul fiscal, publicată în Monitorul Oficial al României, Partea I, nr.927 din 23 decembrie 2003, cu modificările şi completările ulterioare, se modifică şi se completează după cum urmează:


	Articol unic. – Articolul 69 din Legea nr.571/2003 privind Codul fiscal, publicată în Monitorul Oficial al României, Partea I, nr.927 din 23 decembrie 2003, cu modificările şi completările ulterioare, se modifică şi va avea următorul cuprins:

Autori: d-nii deputaţi Victor Paul Dobre, Ioan Cindrea, Adrian Solomon

	Pentru respectarea normelor de tehnică legislativă.



	3
	1. La articolul 15, după alineatul (3) se introduce un nou alineat, alin.(4), cu următorul cuprins:

„(4) Profitul reinvestit, în scopul dezvoltării activităţii societăţii, conform obiectului de activitate, pentru operatorii economici, persoane juridice, este scutit de plata impozitului pe profit.”

	Se elimină.
Autori: d-nii deputaţi Victor Paul Dobre, Ioan Cindrea, Adrian Solomon

	Pentru evitarea paralelismului legislativ, întrucât la nivel guvernamentul au fost luate măsuri în acest sens.

	4
	2. Articolul 69 se modifică şi va avea următorul cuprins:

„Stabilirea venitului impozabil lunar din pensii
Art.69. – Venitul impozabil lunar din pensii se stabileşte prin deducerea din venitul din pensie a unei sume neimpozabile lunare de 2000 lei şi a contribuţiilor obligatorii calculate, reţinute şi suportate de persoana fizică.”

	__ 

„Stabilirea venitului impozabil lunar din pensii
Art.69. – Venitul impozabil lunar din pensii se stabileşte prin deducerea din venitul din pensie a unei sume neimpozabile lunare de 2000 lei şi a contribuţiilor obligatorii calculate, reţinute şi suportate de persoana fizică.”
Autori: d-nii deputaţi Victor Paul Dobre, Ioan Cindrea, Adrian Solomon 

	S-a eliminat textul pct.2 pentru respectarea normelor de tehnică legislativă.

Se are în vedere faptul că pensionarii trebuie să se bucure de efectele muncii prestate şi să culeagă roadele contribuţiilor plătite în perioada cât au fost în activitate.

Această măsură poate compensa diminuarea punctului de pensie la o valoare sub 40% din salariul mediu, astfel încât veniturile pensionarilor şi puterea lor de cumpărare să nu fie afectate.













2/3
PAGE  
3/3

